ΑΠΟΦΑΣΗ αριθ. 3/97 ΤΗΣ ΕΠΙΤΡΟΠΗΣ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΚ της 15ης Σεπτεμβρίου 1997 για παρέκκλιση από τον ορισμό της έννοιας «προϊόντα καταγωγής» ή «καταγόμενα προϊόντα» προκειμένου να ληφθεί υπόψη η ιδιαίτερη κατάσταση των Νήσων Φίτζι όσον αφορά την παραγωγή κονσερβών τόνου (κωδικός ΕΣ ex 16.04) (97/652/ΕΚ)

Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΚ,

Έχοντας υπόψη την τέταρτη σύμβαση ΑΚΕ-ΕΚ, που υπογράφηκε στο Λομέ στις 15 Δεκεμβρίου 1989, όπως αναθεωρήθηκε με τη συμφωνία που υπογράφηκε στον Μαυρίκιο στις 4 Νοεμβρίου 1995, και ιδίως το άρθρο 31 παράγραφοι 1 έως και 10 του πρωτοκόλλου αριθ. 1,

Εκτιμώντας:

ότι είναι δυνατόν να επιτραπούν παρεκκλίσεις από τους κανόνες καταγωγής που παρατίθενται στο εν λόγω πρωτόκολλο εφόσον δικαιολογούνται από την ανάπτυξη των υφισταμένων βιομηχανιών ή την εγκατάσταση νέων 7

ότι το άρθρο 31 παράγραφος 8 του πρωτοκόλλου αριθ. 1 προβλέπει ειδική διαδικασία για τις παρεκκλίσεις σχετικά με τις κονσέρβες και τα φιλέτα τόνου (καρέ), οι οποίες μπορεί να χορηγηθούν αυτομάτως για ετήσια ποσόστωση 4 000 τόνων κονσερβών τόνου και 500 τόνων φιλέτων τόνου (καρέ) 7

ότι οι Νήσοι Φίτζι, η Νήσος Μαυρίκιος, η Σενεγάλη και η Παπουασία-Νέα Γουινέα απολαύουν ήδη παρέκκλισης, βάσει του άρθρου 31 παράγραφος 8, για ποσότητα 4 000 τόνων κονσερβών τόνου [αποφάσεις αριθ. 2/93 (1), αριθ. 3/93 (2), αριθ. 2/96 (3) και αριθ. 2/97 (4) της επιτροπής τελωνειακής συνεργασίας ΑΚΕ-ΕΚ] για το 1997, και για ετήσια ποσότητα 3 000 τόνων για την περίοδο από 1ης Ιανουαρίου 1998 έως 29ης Φεβρουαρίου 2000 7 ότι, ως εκ τούτου, το υπολειπόμενο ποσό που διατίθεται, επί του παρόντος, βάσει της αυτόματης παρέκκλισης από το 1998 ανέρχεται σε 1 000 τόνους ετησίως 7

ότι τα κράτη της Αφρικής, της Καραϊβικής και του Ειρηνικού (κράτη ΑΚΕ) υπέβαλαν, στις 29 Απριλίου 1997, αίτηση εξ ονόματος της κυβέρνησης των Νήσων Φίτζι, για παρέκκλιση από τον κανόνα καταγωγής που περιλαμβάνεται στο εν λόγω πρωτόκολλο, όσον αφορά τις κονσέρβες τόνου που παράγει η χώρα αυτή από την 1η Ιουνίου 1997 έως τις 29 Φεβρουαρίου 2000, για 3 000 τόνους ετησίως 7

ότι για την αίτηση παρέκκλισης που υπερβαίνει την ποσότητα των 4 000 τόνων ετησίως, εφαρμόζεται η διαδικασία που προβλέπεται στις παραγράφους 1 έως 7 του προαναφερόμενου άρθρου 31 7 ότι, ειδικότερα κατ' εφαρμογή της εν λόγω διαδικασίας, δεν είναι δυνατόν να χορηγηθεί παρέκκλιση που μπορεί να ζημιώσει σοβαρά μια εγκατεστημένη βιομηχανία της Κοινότητας 7 ότι, αυτό θα ίσχυε σε περίπτωση χορήγησης συμπληρωματικής παρέκκλισης 7 ότι πράγματι η κοινοτική βιομηχανία παραγωγής κονσερβών τόνου είναι ιδιαίτερα ευαίσθητη 7 ότι ειδικά το εργατικό κόστος αποτελεί καθοριστικό παράγοντα στη διαμόρφωση των τιμών 7 ότι κάθε περαιτέρω ελευθέρωση της εν λόγω αγοράς όσον αφορά τις εισαγωγές από χώρες με φθηνό εργατικό κόστος θα είχε ως αποτέλεσμα να υπάρξει διαστρέβλωση του ανταγωνισμού και να ζημιωθούν σε μεγάλο βαθμό οι κοινοτικές βιομηχανίες παραγωγής κονσερβών τόνου 7 ότι αυτό ισχύει ακόμα περισσότερο σε περιόδους όπως η σημερινή όπου σημειώνεται σχετική στασιμότητα στην κοινοτική αγορά, με περισσότερη ένταση σε ορισμένα κράτη μέλη 7

ότι υπό αυτές τις συνθήκες, κατ' εφαρμογή του άρθρου 31 παράγραφος 8, είναι σκόπιμο να χορηγηθεί στις Νήσους Φίτζι παρέκκλιση για 1 000 τόνους ετησίως για το διάστημα από 1ης Ιανουαρίου 1998 έως 31ης Δεκεμβρίου 1999 και για 167 τόνους ετησίως για το διάστημα από 1ης Ιανουαρίου 2000 έως 29ης Φεβρουαρίου 2000,

ΑΠΟΦΑΣΙΖΕΙ:

Άρθρο 1

Κατά παρέκκλιση των ειδικών διατάξεων του καταλόγου στο παράρτημα ΙΙ του πρωτοκόλλου αριθ. 1 της τέταρτης σύμβασης ΑΚΕ-ΕΚ, οι κονσέρβες τόνου που υπάγονται στον κωδικό ΕΣ ex 16.04 του κοινού δασμολογίου που παρασκευάζονται στις Νήσους Φίτζι από μη καταγόμενα ψάρια θεωρούνται ως προϊόντα καταγωγής της χώρας αυτής, σύμφωνα με τους όρους της παρούσας απόφασης.

Άρθρο 2

Η παρέκκλιση που προβλέπεται στο άρθρο 1 αφορά τις ποσότητες που αναφέρονται στο παράρτημα της παρούσας απόφασης που εξάγονται από τις Νήσους Φίτζι μεταξύ 1ης Ιανουαρίου 1998 και 29ης Φεβρουαρίου 2000.

Άρθρο 3

Η Επιτροπή διαχειρίζεται τις ποσότητες που αναφέρονται στο άρθρο 2, και έχει τη δυνατότητα να λαμβάνει κάθε χρήσιμο διοικητικό μέτρο για να εξασφαλίσει την αποτελεσματική τους διαχείριση.

Σε περίπτωση που εισαγωγέας υποβάλλει σε ένα κράτος μέλος διασάφηση για θέση σε ελεύθερη κυκλοφορία, περιλαμβανομένης αίτησης για το ευεργέτημα της παρούσας απόφασης, αν η διασάφηση αυτή γίνει αποδεκτή από τις τελωνειακές αρχές, το ενδιαφερόμενο κράτος μέλος γνωστοποιεί στην Επιτροπή την επιθυμία του να αναλάβει την ποσότητα που αντιστοιχεί στις ανάγκες του.

Οι αιτήσεις ανάληψης στις οποίες αναγράφεται η ημερομηνία αποδοχής των σχετικών διασαφήσεων πρέπει να διαβιβάζονται αμελλητί στην Επιτροπή.

Οι αναλήψεις χορηγούνται από την Επιτροπή σε συνάρτηση της ημερομηνίας αποδοχής από τις τελωνειακές αρχές του σχετικού κράτους μέλους των διασαφήσεων για θέση σε ελεύθερη κυκλοφορία, στο μέτρο που το επιτρέπει το διαθέσιμο υπόλοιπο.

Εάν ένα κράτος δεν χρησιμοποιήσει τις αναληφθείσες ποσότητες τις επιστρέφει το συντομότερο δυνατόν, στην αντίστοιχη ποσόστωση.

Εάν οι αιτήσεις υπερβαίνουν το διαθέσιμο υπόλοιπο της εν λόγω ποσόστωσης, οι ποσότητες χορηγούνται κατ' αναλογία των αιτήσεων. Η Επιτροπή ενημερώνει τα κράτη μέλη για τις πραγματοποιηθείσες αναλήψεις από τις ποσοστώσεις.

Κάθε κράτος μέλος εξασφαλίζει στους εισαγωγείς των υπόψη προϊόντων συνεχή και ίση πρόσβαση στις διαθέσιμες ποσότητες στο μέτρο που το επιτρέπει το υπόλοιπο αυτών.

Άρθρο 4

Τα πιστοποιητικά EUR.1 που εκδίδονται κατ' εφαρμογή της παρούσας απόφασης φέρουν υποχρεωτικά στη θέση αριθ. 7 την ακόλουθη μνεία:

«Παρέκκλιση - απόφαση αριθ. 3/97».

Άρθρο 5

Τα κράτη της Αφρικής, της Καραϊβικής και του Ειρηνικού (κράτη ΑΚΕ), τα κράτη μέλη και η Ευρωπαϊκή Κοινότητα οφείλουν, στο μέτρο που τα αφορά, να λαμβάνουν τα αναγκαία μέτρα για την εφαρμογή της παρούσας απόφασης.

Άρθρο 6

Η παρούσα απόφαση αρχίζει να ισχύει από την ημέρα της έκδοσής της.

Η παρούσα απόφαση εφαρμόζεται από την 1η Ιανουαρίου 1998.

Βρυξέλλες, 15 Σεπτεμβρίου 1997.

Για την Επιτροπή Τελωνειακής Συνεργασίας ΑΚΕ-ΕΚ

J. CURRIE

A. NTIM ABANKWA

Πρόεδροι

(1) ΕΕ L 242 της 28. 9. 1993, σ. 26.

(2) ΕΕ L 242 της 28. 9. 1993, σ. 27.

(3) ΕΕ L 243 της 24. 9. 1996, σ. 41.

(4) Βλέπε σελίδα 5 της παρούσας Επίσημης Εφημερίδας.

ΠΑΡΑΡΤΗΜΑ

ΝΗΣΟΙ ΦΙΤΖΙ

>ΘΕΣΗ ΠΗΝΑΚΑ>